ai4bharat/Pralekha huggingface dataset:
وزارتِ تعلیم
اعلیٰ تعلیم پر خصوصی توجہ مرکوز کرنے کے لئے حکومت نے متعدد اقدامات کئے ہیں : وزیر فروغ ِ انسانی وسائل
نئی دہلی، 25 جولائی / انسانی وسائل کی ترقی و فروغ کے وزیر ڈاکٹر رمیش پوکھریال ‘ نشنک ’ نے آج راجیہ سبھا میں ایک تحریری جواب میں بتایا ہے کہ حکومت نے اعلیٰ تعلیم پر خصوصی توجہ مرکوز کرنے کے لئے درج ذیل اقدامات کئے ہیں :
- اوپن اور فاصلاتی تعلیم کے لئے نیا یونیورسٹی گرانٹس کمیشن  ریگو لیشن جاری کیا ہے ، جس کے تحت مقتدر ادارے فاصلاتی طریقے سے تعلیم کی پیشکش کر سکتے ہیں ۔
- آئی سی ٹی ٹیکنا لوجی کا استعمال – نو جوان اور جستجو کے حامل اذہان کے لئے مطالعات پر مبنی ویب ، جس کے تحت ایکٹیو لرننگ فراہم کی جاتی ہے ۔ اس پورٹل کی پہنچ عوام تک ہے تاکہ وہ اچھی اور عمدہ تعلیم حاصل کر سکیں ۔
- مزید مرکزی سرمایہ والے اداروں کا قیام ۔
- ریاستی حکومتوں کو ادارہ کھولنے کے لئے حوصلہ افزائی ۔ اس کے لئے راشٹریہ اُچتر سکشا ابھیان  چلایا گیاہے ، جس کا مقصد اعلیٰ تعلیم میں مساوات ، رسائی اور عمدگی کو فروغ دینا ہے ۔ یہ اسکیم خود مختار کالجوں کو یونیورسٹی میں بدلنے ، کالجوں کو یکجا ہوکر یونیورسٹی کی شکل لینے ، نئے پیشہ ورانہ کالجو ں کا قیام اور جن علاقوں میں کالج نہیں ہے ، وہاں ایسا کرنے کے عمل کی حوصلہ افزائی کرتی ہے نیز یونیورسٹیوں اور کالجوں کو گرانٹس بھی فراہم کرتی ہے تاکہ وہ اپنی صلاحیتیں بڑھا سکیں ۔
- تعلیم کی لاگت میں مدد دینے کے لئے مزید اسکالر شپ پروگرام متعارف کرائے گئے ہیں ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 3428
(Visitor Counter : 33
عملے، عوامی شکایات اور پنشن کی وزارت
مسوری کے اچھی حکمرانی کے قومی سینٹر این سی جی جی میں بنگلہ دیش کے سول ملازمین کی صلاحیت سازی کا عمل شروع
بنگلہ دیش کے 1800سول ملازمین کو 2025 تک وزارت خارجہ کے اشتراک سے تربیت فراہم کی جائے گی
آج مسوری میں اچھی حکمرانی کے لئے قومی سینٹر میں بنگلہ دیش کے سول ملازمین کے لئے فیلڈانتظامیہ میں دو ہفتےکا 53 واں صلاحیت سازی کے پروگرام کا افتتاح کیا گیا ۔ اچھی حکمرانی کے لئے قومی سینٹر  میں بنگلہ دیش کے 1500 سول ملازمین کو تربیت فراہم کی گئی ہے ۔ پہلے مرحلے کی کامیاب تربیت کے مکمل ہوجانے کے بعد مزید 1800 شہری ملازمین کی صلاحیت سازی کا کام شروع کردیا گیا ہے جو 2025 تک مکمل کرلیا جائے گا ۔
ملک میں یہ واحد سینٹر ہے جس نے جو ا سسٹنٹ کمشنرس، اپ ضلع نربھےآفیسرس، ایس ڈی ایم ایس اور ایڈیشنل کمشنرس جیسے بنگلہ دیش کے سول سروس کے 1725 فیلڈ سطح کے افسروں کو تربیت دی ہے ۔ اس نے بنگلہ دیش کے اس وقت کے تمام سرگر م ڈپٹی کمشنروں کو بھی تربیت دی ہے ۔ صلاحیت سازی کے پروگرامو ں کے شروع ہونے کے بعد سے 10 سال گزر گئے ہیں اوراس طرح کئی تربیت پانے والے افسران بنگلہ دیش میں ایڈیشنل سکریٹری اور سکریٹری کی سطح پر پہنچ گئے ہیں ۔ اس کے نتیجے میں دونوں ملکوں کے درمیان حکمرانی میں تال میل پیدا ہوا ہے ۔
حکومت ہندنے ملک میں ایک اعلی ادارے کے طور پر 2014 میں اچھی حکمرانی کے قومی سینٹر قائم کیا تھا ۔ اس نے اچھی حکمرانی، پالیسی اصلاحات، تربیت اور صلاحیت سازی پر توجہ مرکوز کی اورایک تھنک ٹینک کے طور پر بھی کام کیا ۔ اس نے ایم ای اے کی شراکت داری سے کئی بیرونی ممالک کے سول ملازمین کی صلاحیت سازی کی ذمہ داری سنبھالی ہے ۔ اس نے بنگلہ دیش، کینیا، تنزانیہ، تیونس، سیشلز، گامبیا، مالدیپ، سری لنکا، افغانستان، لاؤس، ویت نام، بھوٹان، میانمار اور کمبوڈیا جیسے 15 ممالک کے سرکاری ملازمین کوبھی تربیت فراہم کی ہے۔ یہ تربیت شرکت کرنے والے افسران کے لیے انتہائی مفید پائی گئی۔
ترقی پذیر ممالک کے سرکاری ملازمین کے لیے صلاحیت سازی کے پروگرام کا مقصد انہیں جدید ترین علم، ہنر مندی اور دیگر وسائل سے آراستہ کرنا ہے تاکہ وہ بڑھتے ہوئے پیچیدہ اور ایک دوسرے پر منحصر دنیا میں موثر عوامی پالیسی کی فراہم کرسکیں ۔ توقع ہے کہ اس سے اچھی حکمرانی اور بالآخر پائیدار ترقی حاصل ہو گی اس کے علاوہ ملک بھر میں بھرپور تجربہ حاصل ہوگا تاکہ کسی پر دوبارہ منحصر نہ رہنا پڑے ۔ مرکز ملک میں اٹھائے جانے والے اقدامات جیسے کہ ای گورننس، ڈیجیٹل انڈیا، عوامی خدمات کو عام کرنے ، پائیدار ترقی کے اہداف تک رسائی، خدمات کی فراہمی میں آدھار کا استعمال، عوامی شکایات کے ازالے کا طریقہ کار اور ساحلی علاقوں کے حوالے سے آفات سے نمٹنے جیسے اقدامات مشترک کر رہا ہے۔
پروگرام کے دوران، شرکاء کو مختلف ترقیاتی کاموں جیسے دہلی میٹرو، اسمارٹ سٹی، مرارجی دیسائی نیشنل انسٹی ٹیوٹ آف یوگا، سینٹرل انفارمیشن کمیشن، الیکشن کمیشن آف انڈیا وغیرہ کو دیکھنے کے لیے بھی لے جایا جائے گا۔
صحت اور خاندانی بہبود کی وزارت
ضلعی سطح پر آنکولوجی ڈیپارٹمنٹس کی جدید کاری
708 ضلعی این سی ڈی کلینک، 301 ڈسٹرکٹ ڈے کیئر سنٹرس اور 5671 کمیونٹی ہیلتھ سنٹر این سی ڈی کلینک کینسر، ذیابیطس، امراض قلب اور فالج کی روک تھام اور کنٹرول کے قومی پروگرام کے تحت قائم کیے گئے ہیں
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج لوک سبھا میں ایک سوال کے تحریری جواب میں جانکاری فراہم کی کہ کینسر ایک کثیر جہتی بیماری ہے، جس کے خطرے کے عوامل میں بڑھتی ہوئی آبادی، سستی اور کاہلی سے بھرپور طرز زندگی، تمباکو کی مصنوعات کا استعمال، غیر صحت بخش خوراک اور فضائی آلودگی شامل ہیں، جیسا کہ آئی سی ایم آر کی طرف سے مطلع کیا گیا ہے، 2018 میں ماحولیاتی علم سموم اور فارماکولوجی میں شائع شدہ مطالعہ کے مطابق ملاوٹ شدہ کھانے کی اشیاء چھاتی، دماغ اور مثانے کے کینسر سے منسلک ہیں.
ڈائریکٹوریٹ جنرل آف ہیلتھ سروسز کے تحت تکنیکی کمیٹی کی رپورٹ میں کینسر پیدا کرنے والے ایجنٹوں  کے اثرات کا جائزہ لینے کی سفارش کی گئی ہے اور حفاظتی اور اصلاحی اقدامات تجویز کیے گئے ہیں، فضائی آلودگی کا تعلق کینسر سے ہے، جیسا کہ آئی سی ایم آر کی طرف سے بتایا گیا ہے، 2020 میں کلینکس ان اونکولوجی میں شائع ہونے والے مطالعے کے مطابق آلودہ پانی جلد کے کینسر سے منسلک ہے۔
صحت اور خاندانی بہبود کا محکمہ، حکومت ہند، قومی صحت مشن  کے ایک حصے کے طور پر کینسر، ذیابیطس، قلبی امراض اور فالج کی روک تھام اور کنٹرول کے قومی پروگرام  کے تحت ریاستوں/مرکز کے زیر انتظام علاقوں کو تکنیکی اور مالی مدد فراہم کرتا ہے۔ ریاستوں/مرکز کے زیر انتظام علاقوں سے موصول ہونے والی تجاویز پر مبنی اور وسائل کے لفافے سے مشروط ہے۔ کینسر این پی سی ڈی سی ایس کا ایک لازمی حصہ ہے۔ یہ پروگرام بنیادی ڈھانچے کو مضبوط بنانے، انسانی وسائل کی ترقی، صحت کے فروغ اور کینسر سے بچاؤ کے لیے آگاہی پیدا کرنے، جلد تشخیص، انتظام اور کینسر سمیت غیر متعدی امراض  کے علاج کے لیے صحت کی دیکھ بھال کی مناسب سہولت کے حوالے سے توجہ مرکوز کرتا ہے۔ این پی سی ڈی سی ایس کے تحت 708 ڈسٹرکٹ این سی ڈی کلینک، 301 ڈسٹرکٹ ڈے کیئر سینٹر، اور 5671 کمیونٹی ہیلتھ سینٹر این سی ڈی کلینک قائم کیے گئے ہیں۔
عام غیر متعدی امراض یعنی ذیابیطس، ہائی بلڈ پریشر اور عام کینسر کی روک تھام، کنٹرول اور اسکریننگ کے لیے آبادی پر مبنی پہل ملک میں قومی صحت مشن کے تحت اور جامع بنیادی صحت کی دیکھ بھال کے ایک حصے کے طور پر شروع کی گئی ہے۔ اس اقدام کے تحت 30 سال سے زیادہ عمر کے افراد کو تین عام کینسر یعنی منہ، چھاتی اور سروائیکل کی اسکریننگ کے لیے نشانہ بنایا گیا ہے۔ ان عام کینسروں کی اسکریننگ آیوشمان بھارت - صحت اور تندرستی کے مراکز کے تحت خدمات کی فراہمی کا ایک لازمی حصہ ہے۔
صحت کی دیکھ بھال کی سہولیات میں مختلف سطحوں پر کینسر کی تشخیص اور علاج کیا جاتا ہے۔ سرکاری اسپتالوں میں علاج یا تو مفت ہے یا غریبوں اور ضرورت مندوں کے لیے انتہائی رعایتی ہے۔ مرکزی حکومت کینسر کی سہ سطحی نگہداشت کی سہولیات کو بڑھانے کے لیے سہ سطحی کیئر کینسر کے امکانات کو تلاش کرنے کی اسکیم کو مضبوط کرتی ہے۔ مذکورہ اسکیم کے تحت 19 ریاستی کینسر انسٹی ٹیوٹ  اور 20 سہ سطحی کیئر کینسر سینٹرز  کو منظوری دی گئی ہے۔
پردھان منتری سوستھ سرکشا یوجنا  کے تحت نئے ایمس اور بہت سے جدید ترین اداروں کے معاملے میں اس کے مختلف پہلوؤں میں آنکولوجی پر بھی توجہ دی گئی ہے۔ جھجر  میں نیشنل کینسر انسٹی ٹیوٹ کا قیام اور چترنجن نیشنل کینسر انسٹی ٹیوٹ، کولکتہ کا دوسرا کیمپس بھی اسی سمت میں قدم ہیں۔ یہ سب ملک میں کینسر کے علاج کی صلاحیت کو بڑھاتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 37
جدید اور قابل تجدید توانائی کی وزارت
امریکہ – بھارت اسٹریٹجک صاف توانائی ساجھیداری کے تحت قابل تجدید توانائی ٹیکنالوجی ایکشن پلیٹ فارم
اسٹریٹجک صاف توانائی ساجھیداری کے تحت ایک نیا امریکہ – بھارت قابل تجدید توانائی ٹیکنالوجی ایکشن پلیٹ فارم  کو لانچ کرنے کی خاطر امریکہ کے محکمہ توانائی  اور حکومت ہند کی نئی اور قابل تجدید توانائی کی وزارت  کے درمیان ایک میٹنگ 29 اگست 2023 کو منعقد کی گئی۔ اسٹریٹجک کلین انرجی پارٹنرشپ، ری ٹیپ کا اعلان 22 جون، 2023 کو واشنگٹن ڈی سی میں امریکہ کے صدر جوزف آر بائیڈن اور وزیر اعظم جناب نریندر مودی کے درمیان ہونے والی میٹنگ کے دوران کیا گیا تھا، جس میں جب دونوں رہنماؤں نے صاف توانائی کی منتقلی کو تیز کرنے کے لیے ابھرتی ہوئی ٹیکنالوجیز اور نئے تعاون کو بڑھانے کا اعلان کیا تھا۔ یہ لانچ لیڈروں کے ویژن کو حقیقت میں تیزی سے بدلنے کی ترجمانی کرتا ہے۔
ڈی او ای کے ڈپٹی سکریٹری ڈیوڈ ترک اور ایم این آر ای کے سکریٹری بھوپندر سنگھ بھلا کی قیادت میں، ری ٹیپ کا قیام نتیجہ پر مبنی، وقت کے پابند ٹیکنالوجی پر توجہ کے ساتھ دو طرفہ تعاون کو مزید آگے بڑھانے کے لیے کیا گیا تھا۔ اس کا مقصد نئی اور ابھرتی ہوئی قابل تجدید توانائی کی ٹیکنالوجیوں کو تعیناتی اور فروغ کی جانب پیش رفت کرنا ہے۔ ری ٹیپ کی ابتدائی توجہ سبز/ کلین ہائیڈروجن، ونڈ انرجی، طویل دورانیے کی توانائی ذخیرہ کرنے، اور مستقبل میں باہمی طور پر طے شدہ جیوتھرمل توانائی، سمندری/ سمندری توانائی اور دیگر ابھرتی ہوئی ٹیکنالوجیز کو تلاش کرنا ہے۔
ڈی او ای اور ایم این آر ای نے ری ٹیپ تعاون کے حوالے سے کام کا ایک ابتدائی خاکہ پیش کیا ہے۔ یہ کام پانچ موضوعات کے تحت کیا جائے گا:
- تحقیق و ترقی
- اختراعی ٹیکنالوجیز کا تجربہ اور آزمائش
- اعلی درجے کی تربیت اور مہارت کا فروغ
- آر ای ٹی اور ٹیکنالوجیز کو فعال بنانے کے لیے پالیسی اور منصوبہ بندی
- سرمایہ کاری، تعاون اور آؤٹ ریچ پروگرام
میٹنگ کے دوران، وفود نے ہر ملک میں ابھرتی ہوئی ٹیکنالوجی کی ترقی کے بارے میں معلومات کا اشتراک کیا، جس میں ہائیڈروجن، توانائی ذخیرہ کرنے، ہوا، جیوتھرمل توانائی، اور سمندری قابل تجدید توانائی کی ٹیکنالوجیز، اور صاف توانائی کی تعیناتی کے پروگرام شامل ہیں۔
آگے بڑھتے ہوئے، ڈی او ای اور ایم این آر ای نے ری ٹیپ اسٹیئرنگ کمیٹی ، مشترکہ ورکنگ گروپوں کی تشکیل کے ذریعہ امکانات سمیت ری ٹیپ کے اشتر اک کو بڑھانے اور موضوعات کے ماہرین کے درمیان تعاون کو بڑھانے پر زور دیا۔
۔۔۔۔۔۔۔۔۔۔۔۔۔۔۔۔۔۔۔۔۔

U-9006
(Visitor Counter : 57
نوجوانوں کے امور اور کھیل کود کی وزارت
کھیلو انڈیا یونیورسٹی گیمز جیسے ایونٹس میں بار بار ایکسپوزر آنے والے باسکٹ بال کھلاڑیوں کے لیے اہم ہے: بھارتی مردوں کے باسکٹ بال کے ہیڈ کوچ ویسلین میٹک
سربیائی کوچ کانتیراوا اسٹیڈیم میں ہونے والے باسکٹ بال میچوں میں باقاعدگی سے شرکت کررہے ہیں
تلنگانہ سے تعلق رکھنے والی ٹینس کھلاڑی شریولی رشمیکا کئی سالوں سے ہندوستان کے جونیئر ٹینس سرکٹ میں شاندار کارکردگی کے ساتھ اپنا نقش چھوڑ رہی ہیں۔ 20 سالہ نوجوان خاتون کھلاڑی کے نام پہلے ہی دو اے آئی ٹی اے جونیئر نیشنل چیمپئن شپ ہیں اور 2018 میں انہیں ہندوستان میں رونالڈ-گروس کے ذریعہ منعقدہ ایک مدعو ایونٹ جیتنے کا اعزاز حاصل ہے، جس میں مقابلہ جیتنے والوں کو جونیئر رولینڈ گیروس مین ڈرا میں وائلڈ کارڈ انٹری کے ذریعے پیرس میں مقابلہ کرنے کا موقع ملا۔ رشمیکا آئی ٹی ایف گریڈ 3 ایونٹ میں سیمی فائنلسٹ بھی رہ چکی ہیں اور وہ صرف اپنے نئے ٹینس کیریئر میں مضبوطی سے بلندی کی طرف جارہی ہیں۔
کھیلو انڈیا یونیورسٹی گیمز 2021 کے باسکٹ بال میچز 23 اپریل کو کانتیراوا اسٹیڈیم میں شروع ہونے کے بعد سے تماشائیوں کی گیلری میں ایک آدمی، ہندوستانی مردوں کی باسکٹ بال ٹیم کے ہیڈ کوچ ویسلن میٹک باقاعدگی سے شریک رہتے ہیں۔ تین سال سے زائد عرصے سے قومی ٹیم کے ساتھ رہنے والے سربیائی کوچ نے ایک بھی میچ نہیں چھوڑا ہے۔ ویسلین میٹک نے کہا کہ ‘‘میں گزشتہ تین چار دنوں سے یہاں ہوں اور میں نے کچھ دلچسپ میچز دیکھے ہیں۔ اس میں کوئی شک نہیں کہ ہندوستان میں بہت زیادہ ٹیلنٹ ہے اور ان میں سے کچھ کھلاڑی کافی اچھے ہیں۔’’
میٹک نے کہا کہ باسکٹ بال کے کچھ میچز آخری لمحے تک لڑے جانے کے ساتھ مقابلے کی سطح کافی پرزور ہے۔ انہوں نے مزید کہا کہ ‘‘خاص طور پر
26 برس سے کم عمر زمرے کے کھلاڑیوں کے لیے اچھے میچز کھیلنا بہت ضروری ہے۔ کھیلو انڈیا یونیورسٹی گیمز جیسے مقابلے یقیناً باسکٹ بال کے ایکو سسٹم میں حصہ ڈالیں گے خاص طور پر اسکول اور کالج میں جہاں باسکٹ بال ایک مقبول کھیل ہے۔’’
ویسلین نے مردوں کے گروپ اے میں جین یونیورسٹی کی کروکشیترا یونیورسٹی سے 67-73سے ہارنے کے موقع پر بات کی۔ دوسرے میچوں میں منگل کو پنجاب یونیورسٹی نے گروپ بی مردوں میں جامعہ ملیہ یونیورسٹی کو 72-90 سے شکست دی اور خواتین کے گروپ اے میں یونیورسٹی آف مدراس نے مہاتما گاندھی یونیورسٹی کو 56-67 سے شکست دی۔ جبکہ گرو نانک یونیورسٹی نے ممبئی یونیورسٹی کو 56-85 سے شکست دی۔ گروپ بی میں کروکشیتر یونیورسٹی نے میزبان جین یونیورسٹی کو 45-50 سے شکست دی۔
پچھلے کچھ دنوں سے کھلاڑیوں کو قریب سے دیکھنے کے بعد میٹک نے کہا،‘‘میں ان میں سے زیادہ تر کھلاڑیوں کو جانتا ہوں۔ وہ یا تو ہندوستانی کیمپ میں ہیں یا میں نے انہیں پہلے کھیلتے ہوئے دیکھا ہے۔ لیکن اس ٹورنامنٹ میں کچھ نئے چہرے ہیں جنہوں نے صلاحیت دکھائی ہے۔ یہی وجہ ہے کہ اس طرح کا مقابلہ اہم ہے تاکہ وہ اعتماد حاصل کریں اور انہیں ملک کے سرکردہ کھلاڑیوں کے خلاف کھیلنے کا موقع ملے۔’’
مردوں اور خواتین کے باسکٹ بال کے سیمی فائنل اور فائنل بدھ کو کانتیراوا انڈور اسٹیڈیم میں ہونے والے ہیں۔
۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 98
سماجی انصاف اور تفویض اختیارات کی وزارت
نائب صدر جمہوریہ ہند جناب ایم وینکیا نائیڈو کل ذہنی معذورین کو بااختیار بنانے کے قومی ادارے واقع سکندرآباد کا معائنہ کریں گے
وہ معذور وں کی باز آبادکاری کے شعبے میں کام کرنے والے دیگر قومی اداروں کی جانب سے معذور افراد کے لئے مختلف کمک، وسائل اور معاون آلات کی نمائش کرنے والے تکنیکی اسٹالوں پر جائیں گے
جناب ایم وینکیا نائیڈو اے ڈی آئی پی اسکیم کے تحت شناخت شدہ مستحقین میں امدادی وسائل اور معاون آلات بھی تقسیم کریں گے
نائب صدر جمہوریہ ہند جناب ایم وینکیا نائیڈو ذہنی طور پرمعذور لوگوں  کو بااختیار بنانے کے قومی ادارے  واقع مانو وکاس نگر، سکندرآباد کا 17 اپریل 2022 کو شام 4 بجے سے شام 5 بجے تک دورہ کریں گے۔ یہ حکومتِ ہند کی سماجی انصاف اورتفویض اختیارات کی وزارت کے زیر انتظام ایک خود مختار ادارہ ہے۔
نائب صدر کا استقبال این آئی ای پی آئی ڈی کے خصوصی بچوں کے علاوہ ڈی ای پی ڈبلیو ڈی کے جوائنٹ سکریٹری جناب راجیو شرما، ڈائرکٹر  جناب بی وی رام کمار اور این آئی ای پی آئی ڈی کے عملہ کے ارکان کریں گے۔
وہ نئے قائم کردہ کراس ڈسیبیلٹی ارلی انٹروینشن سینٹر کا دورہ کریں گے جو تاخیر سے پنپنے والے اور ذہنی طور پر معذور بچوں کے علاوہ نشو نما میں خلل سے دوچار اور دیگر متعلقہ حالات سے متاثر 6 سال سے کم عمر کے بچوں کی باز آبادکاری کی جامع خدمات پیش کرتا ہے۔
وہ اسپیشل ایجوکیشن سنٹر میں کی سرگرمیوں کا بھی جائزہ لیں گے جہاں ذہنی طور پر معذور 200 سے زائد بچوں کو جامع تعلیمی تربیت فراہم کیا جاتا ہے۔ وہ خصوصی اسکول کے ڈیجیٹل کلاس روموں میں جا کر خصوصی طلباء، اساتذہ اور والدین سے بات چیت بھی کریں گے۔
وہ معذور وں کی باز آبادکاری کے شعبے میں کام کرنے والے دیگر قومی اداروں کی جانب سے معذور افراد کے لئے مختلف کمک، وسائل اور معاون آلات کی نمائش کرنے والے تکنیکی اسٹالوں پر جائیں گے۔ نائب صدر اے ڈی آئی پی اسکیم کے تحت شناخت شدہ مستحقین میں امدادی وسائل اور معاون آلات تقسیم کریں گے۔
امدادی وسائل اور آلات جیسے ٹیچنگ لرننگ میٹریل کٹس، وہیل چیئر، ٹرائی سائیکلیں، سماعت کے آلات اور بریل کٹس پی ڈبلیو ڈیز میں مفت تقسیم کئے جائیں گے۔
نائب صدر اس دورے میں این آئی ای پی آئی ڈی آڈیٹوریم میں عملہ کے ارکان، معذورین، خصوصی بچوں، والدین، طویل مدتی کورس کے طلباء، فیکلٹی اور مدعو مہمانوں پر مشتمل اجتماع سے خطاب کریں گے۔
تقریب میں ڈی ای پی ڈبلیو ڈی کے جوائنٹ سکریٹری جناب راجیو شرما، ڈائرکٹر  جناب بی وی رام کمار، این آئی ای پی آئی ڈی کے عملے کے اراکین، والدین، خصوصی بچے، معذورین اور مدعو معززین شرکت کریں گے۔
ٹیکسٹائلز کی وزارت
کپڑے کی صنعت کے وزیر مملکت نے انڈیا انٹرنیشنل ملبوسات میلے کے ساٹھویں ایڈیشن کا افتتاح کیا
نئی دہلی،18/جنوری۔ کپڑے کی صنعت کے وزیر مملکت جناب اجے ٹمٹا نے پرگتی میدان، نئی دہلی میں انڈیا انٹرنیشنل ملبوسات میلے  کے ساٹھویں ایڈیشن کا کل یہاں افتتاح کیا۔ اس موقع پر حاضرین سے خطاب کرتے ہوئے وزیر موصوف نے کہا کہ ملبوسات کا شعبہ ملک میں بڑے پیمانے پر روزگار فراہم کرنے والا شعبہ ہے۔ انھوں نے کہا کہ آئی آئی جی ایف ایک بہت وسیع پلیٹ فارم ہے، جہاں سمندر پار سے ملبوسات کے خریدار اور ملبوسات برآمدکار یکجا ہوتے ہیں اور تقریباً آدھی بھارتی ریاستیں اس میلے میں حصہ لے رہی ہیں۔ جناب ٹمٹا نے کہا کہ محترم وزیراعظم کی جانب سے جس ٹیکسٹائل پیکیج کا اعلان کیا گیا تھا وہ اپنی نوعیت کے لحاظ سے اس شعبے کے لئے بہت مفید ثابت ہوا ہے۔ انھوں نے کہا کہ اس سے قبل کے ایڈیشن میں 200 ملین امریکی ڈالر کے بقدر کا کاروبار ہوا تھا اور اسی لحاظ سے وزیر موصوف نے تمام مندوب خریداروں اور برآمدکاروں کو اپنی نیک خواہشات پیش کیں۔
(مذکورہ تین روزہ بین الاقوامی میلہ پرگتی میدان کے ہال نمبر 11، 12 اور 12 اے میں منعقد ہورہا ہے۔ موجودہ ایڈیشن بطور خاص یوروپی یونین، امریکہ اور دیگر مغربی منڈیوں کے پت جھڑ ؍ موسم سرما کے سیزن کو ذہن میں رکھ کر منعقد کیا گیا ہے۔
اس موقع پر اے ای پی سی کے چیئرمین مسٹر ایچ کے ایل ماگو نے اظہار خیال کرتے ہوئے اس امر پر اطمینان کا اظہار کیا کہ حالیہ برسوں میں یہ صنعت اور میلہ دونوں زبردست تبدیلیوں سے ہمکنار ہوئے ہیں۔ انھوں نے کہا کہ یہ میلہ بڑے پیمانے پر وسعت اختیار کرگیا ہے اور اس کا دائرہ ایک وسیع پلیٹ فارم کی شکل اختیار کرگیا ہے، جو ایشیا کے مقبول ترین پلیٹ فارموں میں سے ایک پلیٹ فارم کہا جاسکتا ہے۔ یہاں سمندر پار کے خریدار آتے ہیں اور وہ مختلف مصنوعات کا ملاحظہ کرتے ہیں اور بھارت کے ملبوسات اور فیشن اور دیگر لوازمات کے ذمے داران کے ساتھ روابط استوار کرسکتے ہیں۔
گیارہ ریاستوں یعنی گجرات، ہریانہ، مہاراشٹر، مدھیہ پردیش، دہلی، راجستھان، تمل ناڈو، تلنگانہ، اترپردیش اور مغربی بنگال کے مجموعی 294 برآمدکار ساٹھویں آئی آئی جی ایف میں شرکت کررہے ہیں۔ یہ مندوبین خواتین کے ملبوسات، دیگر لوازمات، بچوں کے ملبوسات، افراد کے ملبوسات کی نمائش کریں گے۔ برازیل، اسپین، جاپان، اروگوئے، ہانگ کانگ اور امریکہ سمیت 95 ممالک کے خریداروں نے اس میلے میں شرکت کے لئے رجسٹریشن کرایا ہے۔
U-363
بہت چھوٹی، چھوٹی اور درمیانی صنعتوں کی وزارت
ای- کامرس مارکیٹنگ پلیٹ فارم
چھوٹی، بہت چھوٹی اور درمیانہ درجے کی صنعتوں کے وزیر مملکت جناب بھانو پرتاپ سنگھ ورما نے آج لوک سبھا میں ایک تحریری جواب میں بتایا کہ چھوٹی، بہت چھوٹی اور درمیانہ درجے کی صنعتوں  کے تحت چھوٹی صنعتوں کے قومی کارپوریشن ، پی ایس یو، ایم ایس ایم ای گلوبل مارٹ ویب پورٹل کے ذریعے ملک بھر کے ایم ایس ایم ایز کو ان کے کاروبار کو بڑھانے کے لیے ای-مارکیٹنگ سروس کی سہولت فراہم کرتی ہے۔ پورٹل کی نمایاں خصوصیات میں آن لائن رجسٹریشن، ویب اسٹور کا انتظام، مصنوعات اور خدمات کی نمائش، مطلوبہ الفاظ پر مبنی ٹینڈر الرٹ، کاروباری تجارت کی قیادت، معاہدہ کی معلومات کا انعام وغیرہ شامل ہیں۔ مزید یہ کہ کھادی اور گاؤں کی صنعت کمیشن  نے ، جوکہ ایک قانونی ادارہ ہے، وزارت نے اس کے تحت اپنے متعلقہ فریقوں کے لئے آن لائن مارکیٹنگ کی سہولیات میں مدد بہم پہنچانے کے لیے 'ekhadiindia.com' نام کا ایک ای -کامرس پورٹل قائم کیا ہے۔ یہ پورٹل کے وی آئی چھوٹے کاروبار کے لیے نئی راہیں کھولتا ہے اور ایک کاروبار کو اپنے صارفین تک وسیع طریقوں سے ویب سائٹ، ای میل، لائیو چیٹ، بلاگ، فورمز، وغیرہ کی شکل میں پہنچنے میں مدد کرتا ہے۔ ۔
ایم ایس ایم ای کی وزارت ،ایم ایس ایم ای سیکٹر کو فروغ دینے کے لیے مختلف اسکیموں اور پروگراموں کو نافذ کرتی ہے، جس میں وزیراعظم کا روزگار پیدا کرنے کا پروگرام ، روایتی صنعتوں کی بحالی کے لیے فنڈ کی اسکیم ، جدت طرازی کو فروغ دینے کی اسکیم، دیہی صنعت اور انٹرپرینیورشپ ، مائیکرو اور چھوٹے کاروباری اداروں کے لیے کریڈٹ گارنٹی اسکیم ، مائیکرو اینڈ سمال انٹرپرائزز کلسٹر ڈیولپمنٹ پروگرام ، انٹرپرینیورشپ اینڈ سکل ڈیولپمنٹ پروگرام  وغیرہ شامل ہیں۔
۔۔۔۔۔۔۔۔۔۔۔۔۔۔۔۔۔۔۔۔۔

U- 8666
(Visitor Counter : 82
ارضیاتی سائنس کی وزارت
بھارتی محکمہ موسمیات کی ویب سائٹ پر 7 خدمات پر مبنی امنگ ایپلی کیشن
نئی دہلی، 22 ؍مئی، 2020،نئے عہد کی حکمرانی ، کے لئے متحدہ موبائل ایپلی کیشن کا افتتاح ارضیاتی سائنسز کی وزارت کے سکریٹری ڈاکٹر ایم راجیون کے ذریعے بھارتی محکمہ موسمیات کےڈائرکٹر جنرل ڈاکٹر ایم مہاپاترا اور این ای جی ڈی کے صدر اور سی ای او جناب ابھیشیک سنگھ کی موجودگی میں 22؍مئی 2020 کو عمل میں آیا۔
امنگ حکومت ہند کا آل اِن وَن واحد، متحدہ، ہر طرح سے محفوظ، کثیر چینل والا، ملٹی پلیٹ فارم، کثیر لسانی ، کثیر خدمات موبائل ایپ ہے، جسے مضبوط بیک-اینڈ پلیٹ فارم سے قوت حاصل ہوتی ہے اور یہ پلیٹ فارم مختلف اداروں ، کے سلسلے میں اعلیٰ اثرات کی حامل خدمات فراہم کرتا ہے۔
وزیراعظم جناب نریندر مودی نے 2017 میں امنگ ایپ کا آغاز کیاتھا اور اس کے ذریعے تمام سرکاری خدمات کو ایک واحد موبائل ایپ کے تحت فراہم کرایا گیا تھا۔ اس کا وسیع تر مقصد یہ تھا کہ حکومت تک ہمارے شہریوں کے موبائل کے ذ ریعے رسائی حاصل کرنے کا راستہ ہموار ہو جائے ۔ یوٹیلیٹی ادائیگیوں سمیت تقریبا 660خدمات ، جن کا تعلق 127محکموں اور 25ریاستوں سے ہے، اس امنگ ایپ کے تحت دستیاب ہیں اور مزید زیر تکمیل ہیں۔
بھارتی محکمہ موسمیات نے موسم سے متعلق پیشین گوئیوں کی ترسیل کے عمل میں بہتری لانے کے لئے اور جدیدترین آلات اور ٹیکنالوجیوں پر مبنی انتباہ خدمات کو فراہم کرانے کے لئے مختلف النوع پہل قدمیاں انجام دی ہیں۔ ان پہل قدمیوں کو مزید تقویت فراہم کرنے کے لئے آئی ایم ڈی نے امنگ ایپ کو بروئے کار لانے کے لئے ڈیجیٹل انڈیا پروگرام سے استفادہ کیا ہے۔
محکمہ موسمیات کے تحت درج ذیل 7خدمات درج ذیل ویب سائٹ
http://mausam.imd.gov.in
پر امنگ ایپلی کیشن کے تحت دستیاب ہیں۔ ان 7خدمات میں فوری موسمیاتی حالات، مقامی موسمیات کی کیفیت کے سلسلے میں 3گھنٹے پر مشتمل انتباہ اور پیشین گوئیاں، شہروں سے متعلق پیشین گوئیاں یعنی پچھلے 24 گھنٹے اور 7دنوں کے موسمیاتی حالات کی تفصیلات، بارش سے متعلق اطلاعات، سیاحت سے متعلق اطلاعات، انتباہ اور سمندری طوفان سے متعلق انتباہ وغیرہ ان موضوعات میں شامل ہیں۔
یہ ایپ درج ذیل لنکوں پر ڈاؤن لوڈ کیلئے دستیاب ہے:
- Web: https://web.umang.gov.in/web/#/
- Android: https://play.google.com/store/apps/details?id=in.gov.umang.negd.g2c
- iOS: https://apps.apple.com/in/app/umang/id1236448857
۔۔۔۔۔۔۔۔۔۔۔
م ن۔ک ا۔

U- 2731
(Visitor Counter : 167
نوجوانوں کے امور اور کھیل کود کی وزارت
وزارت کھیل نے کھلاڑیوں اور ٹیم آفیشلز کے لیے بورڈنگ اور لوجنگ کے زیادہ سے زیادہ معیار کی حد میں 66 فیصد کا اضافہ کیا
نوجوانوں کے امور اور کھیل کود کی وزارت  نے ہندوستانی ایتھلیٹس اور ٹیم آفیشلز کے لیے بورڈنگ اور لوجنگ کی زیادہ سے زیادہ رقم کی حد میں 66 فیصد کا اضافہ کیا ہے۔
یہ صرف بین الاقوامی مقابلوں میں حصہ لینے والے کھلاڑیوں اور عہدیداروں کے لیے ہے، جو وزارت کی قومی کھیلوں کی فیڈریشنوں کے لیے معاونت کی اسکیم  کے تحت ہے۔
نئے نظرثانی شدہ اصول کے تحت، بیرون ملک منظور شدہ مقابلوں  کے لیے سفر کرنے والے کھلاڑی اور معاون عملہ اب یومیہ 250 امریکی ڈالر کے حقدار ہوں گے، جو کہ یومیہ 150 امریکی ڈالر کے پہلے کے معمول سے 66 فیصد زیادہ ہے۔
یہ نظرثانی این ایس ایف کی درخواستوں کو مدنظر رکھتے ہوئے کی گئی ہے، جس میں انہوں نے بتایا ہے کہ مقابلوں کی لوکل آرگنائزنگ کمیٹی  کی طرف سے مقرر کردہ بورڈنگ اور قیام کے نرخ یومیہ 150 امریکی ڈالر کی موجودہ حد سے زیادہ ہیں۔ بورڈنگ اور لوجنگ کے یہ اصول نومبر 2015 میں طے کیے گئے تھے اور ان پر نظر ثانی ہوئے آٹھ سال ہو چکے ہیں۔
بورڈنگ اور لوجنگ کے لیے حد میں اضافے کے ساتھ، این ایس ایف مختلف بین الاقوامی مقابلوں میں مقابلہ کرنے اور ملک کی نمائندگی کرتے وقت کھلاڑیوں کے لیے معقول حد تک بہتر رہائش کا بندوبست کر سکیں گے۔
مزید برآں، حالیہ رجحانات کے مطابق، بین الاقوامی مقابلوں کی لوکل آرگنائزنگ کمیٹیاں  حصہ لینے والی ٹیموں کو محض بورڈنگ اور لوجنگ کے بجائے مکمل مہمان نوازی کا پیکیج دے رہی ہیں جیسا کہ پہلے تھا۔
پیکیج میں بورڈنگ، لوجنگ ، مقامی نقل و حمل، اور بعض مواقع پر داخلہ فیس بھی شامل ہے۔ پیکیج کی کل قیمت 150 امریکی ڈالر فی شخص فی دن سے بہت زیادہ ہے۔ ان تحفظات کی وجہ سے 2015 میں طے شدہ بورڈنگ اور لوجنگ کے اصولوں پر نظرثانی کی ضرورت ہے۔
نوجوانوں کے امور اور کھیل کود کی وزارت
دیسی کھیلوں کے فروغ کے لئے اسپورٹس کی وزارت نے گٹکا،کلاری پیا ٹو،تھنگ-ٹا اور ملا کھمبا کوکھیلو انڈیا یوتھ گیمس 2021 میں شامل کیا
نئی دہلی، 20 /دسمبر 2020 ۔ اسپورٹس کی وزارت نے چار دیسی کھیلوں کو کھیلو انڈیا یوتھ گیمس 2021 میں شا مل کرنے کی منظوری دے دی ہے۔اس کاانعقاد ہریانہ میں ہوگا۔ان کھیلوں میں گٹکا، کلاری پیاٹو، تھنگ- ٹا اور ملا کھمبا شامل ہیں۔
اس فیصلے کے تعلق سے اظہار خیال کرتے ہوئے نوجوانوں کے امور اور اسپورٹس کے مرکزی وزیر جناب کرن رجیجو نے کہا کہ ہندوستان کے پاس دیسی کھیلوں کا زبردست سرمایہ ہے اور اسپورٹس کی وزارت انہیں تحفظ فراہم کرنے، فروغ دینے اور مقبول بنانے کو ترجیح دیتی ہیں۔ یہ کھیل زبردست طور پر مقبول ہے اور ملک بھر میں اسٹار اسپورٹس کے ذریعہ انہیں ٹیلی کاسٹ کیاجاتا ہے۔ اس لئے مجھے یقین ہے کہ 2021 کے کھیلوں انڈیا یوتھ گیمس میں ان چاروں کھیلوں بشمول یوگ آسن کو ملک کے نوجوانوں اور اسپورٹس کے دیوانوں کی طرف سے اسی قدر زیادہ توجہ ملے گی جتنی توجہ کہ یہ کھیل مستحق ہے۔ آنے والے برسوں میں کھیلوں گیمس میں ہم مزید دیسی کھیلوں کو شامل کرنے کے حامل ہوں گے۔
یہ چاروں منتخب کھیل ملک کے مختلف حصوں کی نمائندگی کرتے ہیں۔ کلاری پیا ٹو اصلاً کیرالہ میں کھیلا جاتا ہے اور اس کے کھلاڑی دنیا بھر میں پائے جاتے ہیں۔ بالی ووڈ اداکار وید یوت جموّل انہی میں سے ایک ہے۔ملا کھمبا پورے ہندوستان میں اپنی پہچان رکھتا ہے اور مدھیہ پردیش اور مہاراشٹر اس کھیل کے اصل مقام ہیں۔ گٹکا کا اصلاً تعلق پنجاب سے ہے اور یہ نہنگ سکھ جنگ بازوں کے دفاعی انداز کی لڑائی کے علاوہ اسپورٹس کا بھی حصہ ہے۔ تھنگ – ٹا منی پوری مارشل آرٹ ہے۔ حالیہ دہائیوں میں اسے فراموش کردیا گیا تھا۔لیکن کھیلوں انڈیا یوتھ گیمس 2021 کی بدولت اس کھیل کو پھر قومی سطح پر پہچانا جاسکے گا۔
نیشنل گٹکا ایسوسی ایشن آف انڈیا کے صدر ہرجیت سنگھ گریوال نے کہا کہ ہمیں یہ جان کر خوشی ہوئی کہ اسپورٹس کی وزارت قدیم ہندوستانی مارشل آرٹ گٹکا کو کھیلوں انڈیا یوتھ گیمس میں شامل کیا ہے۔ ہمیں یقین ہے کھیلوں انڈیا کی اس کوشش سے ایک فراموش کردیئے جانے والے ہندوستانی روایتی مارشل آرٹ کے احیاء اور فروغ میں یقیناً مدد ملے گی۔ اس آرٹ کی تاریخی اہمیت ہے۔ مزید یہ کہ اس سے نیشنل گٹکا ایسوسی ایشن آف انڈیا کی طرف سے ملک اور بیرون ملک اس کھیل کے تعلق سے مزید بیداری پیدا کرنے کی کوششوں کو فروغ حاصل ہوگا۔
تھنگ – ٹا فیڈریشن نے اس بات کی بھی تصدیق کی کہ یہ مقابلہ بڑے پیمانے پر اسپورٹس کو مقبول بنائے گا۔تھنگ – ٹا فیڈریشن آف انڈیا کے سکریٹری ونود شرما نے کہا کہ مختلف ریاستوں کے 400 سے زیادہ ایتھلیٹس اس مقابلے میں حصہ لیں گے۔ہم چاہتے ہیں کہ ہم مقابلے میں انتہائی کامیاب رہیں۔ اس سے قومی اور بین الاقوامی سطح پر ہمیں زیادہ سے زیادہ مقبول ہونے میں مدد ملے گی۔